له‌ى باوه‌ته‌و، رووژنامه‌ى شه‌رقولئه‌وسه‌ت ك(شه‌فه‌ق نيوز)ئاگادارى بوى، ئه‌وه‌ ده‌رخست ك ئه‌و دانيشتنه‌ وه‌ سه‌رۆكايه‌تى جه‌عفه‌رى سازكرياگه‌و هه‌ر يه‌ك له‌ نورى مالكى جيگر ده‌ركرياگ سه‌رۆك كۆمار و عه‌مار حه‌كيم سه‌ركرده‌ى ئه‌نجومه‌ن باڵاى ئسلامى و هادى عامرى سه‌ركرده‌ى ريكخرياگ به‌در و نوێنه‌ريگ له‌ جياى موقته‌دا سه‌در سه‌ركرده‌ى ره‌وت سه‌درى له‌تى به‌شدارى كردنه‌.
رووژنامه‌گه‌ له‌بان زووان سه‌رچه‌وه‌ى پايه‌به‌رزيگ وت: له‌و دانيشتنه‌ سلێمانى باس له‌ خاسسازيه‌يل عبادى كردگه‌ وه‌ شيوه‌يگ ك جى ره‌زامه‌نى ئه‌و نه‌ويه‌، وه‌تايبه‌ت له‌ مه‌سه‌له‌ى ده‌خاڵه‌ت له‌ كرده‌وه‌يل مالكى و هه‌ر وه‌و خاتريشه‌ عبادى وه‌ تونى جواويه‌و داگه‌و سوله‌يمانييش تويڕه‌ بويه‌و هۆڵ دانيشتنه‌گه‌ هيشته‌سه‌جى و يه‌يش بويه‌سه‌ هووكار سه‌رسوڕمه‌نين گشت سه‌ركرده‌يل هاوپه‌يمانى نيشتمانى له‌باوه‌ت ئه‌وه‌گ عبادى وه‌ جورئه‌ته‌و ئيهانه‌ى سلێمانى كردگه‌.
